**TECHNINĖ SPECIFIKACIJA**

**VANDENTIEKIO IR NUOTEKŲ TINKLŲ SODYBOS G., MOCKĖNŲ K., UTENOS R. SAV. STATYBA**

* + - 1. **Bendroji dalis**

Šie Perkančiojo subjekto / Užsakovo Reikalavimai yra skirti nustatyti pagrindinius techninius reikalavimus vandentiekio ir nuotekų tinklų statybai Sodybos g., Mockėnų k., Utenos r. sav. (toliau – Darbai) atlikti.

Šioje techninėje specifikacijoje ir jos prieduose nurodyti minimalūs techniniai reikalavimai statybos darbams, medžiagoms ir įrangai privalo būti įvykdyti Tiekėjo / Vykdytojo darbų vykdymo metu.

Jei Sutarties vykdymo metu pasikeičia šioje techninėje specifikacijoje nurodytų teisės aktų nuostatos, galioja aktuali teisės aktų redakcija.

* + - 1. **Pirkimo objektas**

Šio pirkimo objektas yra vandentiekio ir nuotekų tinklų statyba Sodybos g., Mockėnų k., Utenos r.sav., pagal MB „VN inžinerija“ parengtą techninį darbo projektą „Vandentiekio ir nuotekų šalinimo tinklai Sodybos g., Mockėnų k., Utenos r. sav., Utenos sen.“ statybos projektas“, statinio projekto numeris VNT-2503-057-TDP-VN (pridedama).

* + - 1. **Darbų atlikimo vieta**

Sodybos g., Mockėnų k., Utenos r. sav.

* + - 1. **Pirkimo objekto apimtys**

Tiekėjo/Vykdytojo Darbų apimtį objekto teritorijoje trumpai galima apibūdinti šiais pagrindiniais punktais:

4.1. pagal Perkančiojo subjekto/Užsakovo pateiktą techninį darbo projektą „Vandentiekio ir nuotekų šalinimo tinklai Sodybos g., Mockėnų k., Utenos r. sav., Utenos sen.“ statybos projektas“, statinio projekto numeris VNT-2503-057-TDP atlikti vandentiekio ir nuotekų tinklų statybos darbus. Numatomų darbų apimtys:

- vandentiekio tinklų ilgis apie 42 m,

- nuotekų tinklų ilgis apie 40 m,

4.2. tinkamai parengti visos apimties išpildomąją ir kadastrinių matavimų dokumentaciją ir pateikti ją Perkančiajam subjektui/Užsakovui.

* + - 1. **Darbų atlikimo terminai**

**Darbai, nurodyti 4.1 punkte, turi būti atlikti per 5 mėn. nuo Sutarties įsigaliojimo.**

Darbų pradžios data yra Sutarties įsigaliojimo data.

1. **Statybas vykdyti reikalingų dokumentų gavimas**

Tiekėjas/Vykdytojas privalo gauti visus reikalingus leidimus iš atitinkamų valstybės ir (ar) savivaldybės įstaigų ir apmokėti visas su tuo susijusias išlaidas (rinkliavas, mokesčius ir kt.). Tokie leidimai apima leidimus atlikti kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti eismą joje, eismo nukreipimams, kelių uždarymo leidimai, gyvenimo ir darbo leidimai, leidimai radijo ryšio priemonėms, leidimai žemės darbams ar inžinerinių tinklų (jei reikalinga) perkėlimui, aplinkosaugos leidimai ir kt. Tiekėjas/Vykdytojas turi laikytis visų sąlygų, nurodytų bet kuriame iš leidimų, kuriuos išduoda trečiosios šalys, įskaitant sąlygas, nustatytas Perkančiojo subjekto/Užsakovo gautuose leidimuose.

1. **Bendrieji reikalavimai Darbų atlikimui**

7.1. Visi Tiekėjo/Vykdytojo vykdomi statybos darbai privalo būti registruojami statybos darbų žurnale vadovaujantis statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais.

7.2. Sutarties vykdymo metu Tiekėjas/Vykdytojas bus atsakingas už Lietuvos Respublikos Statybos įstatymo 221 straipsnio „Statybvietėje esančių asmenų identifikavimas“ tinkamą įgyvendinimą.

7.3. Atliekant Darbus, Tiekėjas/Vykdytojas privalo užtikrinti privažiavimą, priėjimą prie esamų pastatų, nesudaryti nepatogumų bei užtikrinti nepertraukiamą paslaugų teikimą esamiems bendrovės abonentams. Bet kuriuo metu būtina užtikrinti eismą, nebent Rangovas gauna iš atitinkamų žinybų visus reikiamus leidimus, reikalingus gatvės uždarymui ir eismo nukreipimui kitu maršrutu bei padengia visas su tuo susijusias išlaidas. Paklojus inžinierinius tinklus, t.y. atlikus Darbus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį. Kasimo vietose gatvių dangos ir jų pagrindai turi būti atstatomi pagal esamą arba tipinę konstrukciją, atitinkančią gatvės kategoriją.

7.4. Visos medžiagos, konstrukcijos ir įranga turi būti sertifikuoti arba pripažinti tinkamais naudoti Lietuvoje nustatyta tvarka ir turėti atitikties įvertinimo dokumentą. Jei atskiruose normatyviniuose aktuose tai pačiai konstrukcijai, savybei, rodikliui ir pan. nustatyti skirtingi parametrai, pasirenkamas tas, kuris užtikrina geresnes fizines, technines ir eksploatacines savybes.

Tiekėjas/Vykdytojas prieš darbų pradžią su Perkančiuoju subjektu/Užsakovu turi suderinti medžiagas, gaminius, numatomus naudoti objekte. Visos naudojamos medžiagos, gaminiai ir įranga turi atitikti techninėje specifikacijoje ir projekte nustatytus reikalavimus, ir turi būti nauji. Esant poreikiui, prieš darbų pradžią, gali būti pareikalauta Užsakovui pateikti pavyzdžius, už kurių užsakymą ir pristatymą atsakingas Rangovas.

Perkantysis subjektas/Užsakovas turi teisę atmesti medžiagą ar įrangą be jokių papildomų išlaidų Perkančiajam subjektui/Užsakovui, jei ji neatitinka specifikacijos reikalavimų. Tokiu atveju, Rangovas turi pateikti kitas medžiagas ir įrengimus, kurie atitinka specifikaciją.

7.5. Tiekėjas / Vykdytojas turi parengti reikiamo mastelio komunikacijų ir inžinerinių statinių planus (vamzdynams, požeminėms komunikacijoms M 1:500, šuliniams M 1:50) – 1 egz. popieriniame variante.

Vadovautis Geodezijos ir Kartografijos techninių reikalavimų reglamentu GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašu“.

Inžinerinių tinklų planai turi būti pateikti su apžiūros šulinėlių kortelėmis.

7.6. Tiekėjas / Vykdytojas yra atsakingas ir už atliktų Darbų kadastrinių matavimų dokumentacijos parengimą bei pateikimą Perkančiajam subjektui / Užsakovui. Kadastrinių matavimų bylos Perkančiajam subjektui/Užsakovui turi būti pateiktos 1 (vienas) egzemplioriumi ir su išankstine VĮ „Registrų centras“ patikra.

7.7. Reikalavimai susidariusioms atliekoms: Įrengus inžinierinius tinklus, sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį.

7.8. Defektų ištaisymo terminas – per 10 darbo dienų nuo defektų nustatymo dienos.

7.9. Tiekėjas/Vykdytojas privalės dalyvauti statinio statybos užbaigimo procedūrose.

7.10. Statinio garantinis terminas bus  nustatomas rangos sutartyje vadovaujantis Lietuvos Respublikos Statybos įstatymo 41 straipsniu ir negalės būti trumpesnis kaip 5 metai, paslėptų statinio elementų (konstrukcijų , vamzdynų ir kt.) - 10 metų, o jeigu buvo nustatyta šiuose elementuose tyčia paslėptų defektų, - 20 metų.

7.11. Vykdant statybą, būtina vadovautis Lietuvos Respublikoje galiojančiais įstatymais, vyriausybiniais nutarimais, statybos techniniais reglamentais, statybos normomis, taisyklėmis, įsakymais, nurodymais, rekomendacijomis, standartais.

\_\_\_\_\_\_\_\_\_